***NB! Denne malen gjelder for søknader som sendes inn i 2023. Tidligere versjoner av malen skal ikke brukes.***

***Dette er en mal for prosjektbeskrivelse for Demonstrasjonsprosjekt i næringslivet. Les nøye veiledningen som du finner fra og med side 3 av dette dokumentet. Alle veiledningstekster må fjernes før dere sender inn søknaden.***

#  Forskning og innovasjon

## Innovasjonen

## Kunnskapsbehovet og FoU-utfordringene

#  Virkninger og effekter

## Bidrag til FNs bærekraftsmål

## Positive eksterne effekter og samfunnsnytte

## Verdiskapingspotensial

## Planer for realisering av verdiskaping hos bedriftspartnerne

#  Gjennomføring

## Prosjektplan

1. *Hovedaktiviteter/arbeidspakker i prosjektet*
2. *Milepæler*
3. *Plan for demonstrasjon og pilotering av innovasjonen*
4. *Risikohåndtering*

Tabell 1: Risikohåndtering for prosjektet (Stryk eller tilføy linjer etter behov)

|  |  |  |
| --- | --- | --- |
| Beskrivelse av risiko  | Sannsynlighet  | Håndtering av risiko  |
|  |  |  |
|  |  |  |
|  |  |  |

## Prosjektpartnere som utfører og/eller finansierer FoU-aktiviteter

1. *Samarbeidspartnerne (B1, B2, osv.)*
2. *FoU-leverandører (F1, F2, osv.)*
3. *Andre prosjektpartnere (O1, O2, osv.)*

Tabell 2: Rollefordeling (Stryk eller tilføy linjer etter behov)

|  |  |  |  |
| --- | --- | --- | --- |
| ***Partner*** | ***Navn på prosjektpartner*** | ***Ansvarlig for hovedaktivitet:*** | ***Deltar også i hovedaktivitet:*** |
| B1 |  | (f.eks. H1, H2) | (f.eks. H3, H4) |
| B2 |  |  |  |
| … |  |  |  |
| F1 |  |  |  |
| F2 |  |  |  |
| … |  |  |  |
| O1 |  |  |  |
| … |  |  |  |

## Annet samarbeid

## Organisering og styring

## Budsjett og finansieringsplan

# Øvrige opplysninger

## Kjønnsbalanse

## Relevans

## Utlysningsspesifikke tilleggsopplysninger

## Litteraturliste

**VEILEDNING - MAL FOR PROSJEKTBESKRIVELSE FOR DEMONSTRASJONSPROSJEKT I NÆRINGSLIVET**

**Innledning**

Dette er en veiledning for hvordan dere skal beskrive prosjektet dere søker om midler til. Den første siden i dette dokumentet inneholder alle hoved- og underpunktene som dere skal beskrive (som det står i utlysningen, vil søknaden ikke bli behandlet om dere ikke besvarer alle punktene). Dere skal beholde overskriftene slik de er, og dere skal ikke endre rekkefølgen.

På de neste sidene komme de samme overskriftene, men med veiledning til hvordan de skal fylles ut. Når dere er ferdige med å fylle ut prosjektbeskrivelsen kan dere slette denne siden.

Denne prosjektbeskrivelsen er et obligatorisk vedlegg til det elektroniske søknadsskjemaet, heretter bare kalt søknadsskjemaet. Merk at punktene i søknadsskjemaet har egne veiledningstekster.

Noe av informasjonen som dere legger i søknadsskjemaet skal dere utdype her i prosjektbeskrivelsen. Samtidig skal noe av informasjonen om søker og samarbeidspartnerne utdypes i partnerskjemaene. Det kan derfor være lurt å fylle ut søknadsskjemaet, prosjektbeskrivelsen og partnerskjemaene i parallell.

**Formalkrav**
Prosjektbeskrivelsen skal være maksimalt 10 sider. Det er ikke mulig å laste opp en prosjektbeskrivelse som er lenger. Formatet skal være stående A4 med 2 cm marg, enkel linjeavstand og 11-punkts Arial, Calibri eller Times New Roman (som benyttet i denne malen). Det kan benyttes 9-punktsfont for referanser, tabeller og figurtekster.

**Generell veiledning**

Prosjektbeskrivelsen følger vurderingskriteriene og består av fire deler:

**Del 1: Innovasjonen**

I denne delen skal dere beskrive hvordan det planlagte prosjektet representerer en ambisiøs innovasjon som understøttes av relevante FoU-aktiviteter av høy kvalitet.

**Del 2: Virkninger og effekter**

Her skal dere utdype det dere har skrevet i søknadsskjemaet under punktet om virkninger og effekter. Beskriv hvordan prosjektet legger til rette for å nå FNs bærekraftsmål samt bidra til kunnskapsutvikling og verdiskaping hos søker, partnere og andre deler av samfunnet.Dessuten skal dere beskrive hvordan dere ser for dere å realisere og implementere resultatene.

**Del 3: Gjennomføring**

I denne delen skal dere utdype beskrivelsen i søknadsskjemaet slik at det er mulig å vurdere i hvilken grad prosjektet er gjennomførbart.

**Del 4: Øvrige opplysninger**
Her gir dere øvrige opplysninger som vil ha betydning for hvordan vi behandler søknaden.

# Forskning og innovasjon

I denne delen skal dere beskrive i hvilken grad prosjektet representerer en ambisiøs innovasjon som understøttes av relevante FoU-aktiviteter av god kvalitet.

Merk at det ***ikke*** er krav om forskning i disse prosjektene. I prosjektbeskrivelsen brukes gjennomgående begrepet *FoU*, som i denne sammenheng betyr aktiviteter innen statsstøtteregelverkets kategori *eksperimentell utvikling*.

## Innovasjonen

1. Beskriv innovasjonsideen som er utgangspunktet for prosjektet. Gjør det klart hva slags innovasjon(er) det dreier seg om:
* nye eller endrede produkter/tjenester/systemer
* nye eller endrede metoder eller prosesser
* nye eller endrede former for ledelse/organisering/arbeidsforhold/kompetanse
1. Hvem er det som har behovet/utfordringen som innovasjonen skal imøtekomme, og hvordan har de vært involvert i å definere og beskrive behovet/utfordringen? Hvordan skal den planlagte innovasjonen bidra til å løse utfordringen eller møte behovet?
2. Posisjonér innovasjonen i forhold til allerede eksisterende løsninger. Hva er nytt sammenlignet med det som finnes fra før?
3. Beskriv og begrunn hvordan innovasjonen kan skape nye markedsmuligheter for samarbeidspartnerne i en nasjonal og internasjonal sammenheng.

## Kunnskapsbehovet og FoU-utfordringene

1. Hvorfor er utviklingsaktivitetene og demonstrasjonen nødvendig for å kunne lykkes med innovasjonen og hva er de viktigste utfordringene prosjektet skal bidra til å løse? Det er viktig at det dere skriver her henger sammen med hovedmål og delmål i søknadsskjemaet.
2. Hvilke FoU-metoder skal dere bruke, og hvorfor?
3. Beskriv hvordan FoU-aktivitetene og -metodene forholder seg til oppdatert kunnskap. Hva slags kunnskap finnes allerede på feltet, og hvilke kunnskapsbehov er ikke dekket av eksisterende innovasjon(er)? Opplys om dere har søkt i vitenskapelig litteratur, patentdatabaser eller lignende.
4. På hvilken måte er kjønnsperspektivet og etiske problemstillinger ivaretatt i prosjektet? Se hhv. Forskningsrådets [policy for kjønnsbalanse og kjønnsperspektiver i forskning og innovasjon](https://www.forskningsradet.no/forskningspolitisk-radgivning/kjonnsbalanse-og-kjonnsperspektiver/) og våre [forskningsetiske krav](https://www.forskningsradet.no/forskningspolitisk-radgivning/forskningsetiske-krav/).

# Virkninger og effekter

Her skal dere utdype det dere har skrevet i søknadsskjemaet under punktet om virkninger og effekter. Beskriv hvordan prosjektet legger til rette for å nå FNs bærekraftsmål samt bidra til kunnskapsutvikling og verdiskaping hos søker, partnere og andre deler av samfunnet.Dessuten skal dere beskrive hvordan dere ser for dere å realisere og implementere resultatene.

## Bidrag til FNs bærekraftsmål

Forskningsrådet skal støtte utvikling av kunnskap og løsninger for å møte bærekraftsutfordringer og bidra til næringsutvikling som gir økt bærekraft. Redegjør for hvordan prosjektet bidrar til å nå relevante delmål under FNs bærekraftsmål, uten at det har negative effekter på andre områder. Se egen veileder ([Veiledning til bærekraftmålene](https://www.forskningsradet.no/siteassets/utlysninger/vedlegg-utlysninger/veiledning-til-barekraftmalene---versjon-1.0.pdf)) og henvis til relevante delmål i tall, eks: 2.3. Merk at dere ikke blir vurdert på antallet delmål som prosjektet bidrar til å nå. Det som er viktig er hvor godt dere beskriver og sannsynliggjør at prosjektet vil bidra, om så bare på ett delmål.

## Positive eksterne effekter og samfunnsnytte

1. Beskriv hvilken betydning prosjektets resultater kan ha utover nytten for søker og samarbeidspartnerne, for eksempel for andre deler av næringslivet, herunder brukere og kunder, for FoU-miljøers kompetanseutvikling eller for samfunnet ellers.
2. Fortell om hvordan dette prosjektet kan bidra til samfunnsnytte i et videre perspektiv. Dette kan være nye arbeidsplasser, økt aktivitet i distriktene, annen påvirkning på befolkningen, etc.
3. Beskriv planer for å formidle resultatene utover den spredningen som skjer ved implementering av innovasjonen. Beskriv potensialet for deling og spredning til andre deler av offentlig sektor og annet næringsliv og eventuelle planer for dette. Hvis relevant, beskriv aktiviteter/planer for både vitenskapelig og populærvitenskapelig publisering som kan gjøre ny kunnskap og/eller nye løsninger tilgjengelig for andre.

## Verdiskapingspotensial

Verdiskapingspotensialet gir uttrykk for hva dere forventer av økonomiske gevinster etter at resultatene fra prosjektet er tatt i bruk og innovasjonen er realisert. Verdiskapingen kan komme i form av ny omsetning, reduserte kostnader og/eller økt produktivitet.

1. Beskriv det samlede verdiskapingspotensialet innovasjonen vil ha for alle bedriftene som er med i prosjektet. Kommenter avkastningsnivået sammenlignet med bransjen/markedet. Dere skal vurdere potensialet opp mot de samlede kostnadene til dette prosjektet og andre tiltak og investeringer som er nødvendige for å realisere innovasjonen, dvs. også utover dette prosjektets varighet og kostnader.
2. Fortell kort om hver enkelt bedrifts verdiskapingspotensial, bruk gjerne vedlegget partneropplysninger til å utdype.
3. Hvilke andre resultater forventer dere for søker og samarbeidspartnere, for eksempel i form av nye produkter, tjenester, bedre kvalitet, eller annet?

## Planer for realisering av verdiskaping hos bedriftspartnerne

Skissér en plan for realisering av verdiskapingspotensialet. Planen bør både omfatte tiltak som gjennomføres parallelt med FoU-aktivitetene (for eksempel for å ta i bruk resultater som oppnås underveis), og planer for videre implementering etter at dette prosjektet er avsluttet. Aktuelle stikkord (ta med det som er relevant og føy til det som eventuelt mangler):

* strategi for markedstilgang
* utvikling av forretningsmodeller
* håndtering av immaterielle rettigheter
* regulatoriske krav og godkjenninger
* brukerinvolvering
* håndtering av risiko rundt konkurranseforhold og marked
* investeringsbehov eller innhenting av kapital
* partnerskap for kommersialisering eller industrialisering

# Gjennomføring

I denne delen skal dere utdype beskrivelsen i søknadsskjemaet slik at det er mulig å vurdere i hvilken grad prosjektet er gjennomførbart. Sett inn et Gantt-diagram for å vise prosjektflyten og sammenhengen mellom hovedaktivitetene og milepælene.

## Prosjektplan

I dette punktet skal dere utdype innholdet i tabellen "Hovedaktiviteter og milepæler i prosjektperioden" under "Framdriftsplan" i søknadsskjemaet. Husk at beslutningspunkter som kan innebære viktige veivalg i prosjektgjennomføringen må være med som milepæler i nevnte tabell. Sett inn et Gantt-diagram for å vise prosjektflyten og sammenhengen mellom hovedaktivitetene og milepælene.

1. *Hovedaktiviteter/arbeidspakker i prosjektet*

Beskriv hver hovedaktivitet (H1, H2 osv. i samsvar med tabellen i søknadsskjemaet) med følgende punkter:

* Tittel på hovedaktiviteten
* Utviklingsaktiviteten som skal gjennomføres
* Forventede resultater som kan knyttes til målene som dere har definert i søknadsskjemaet
* Bruk tabell 2 til å oppsummere hvilken prosjektpartner som er arbeidspakkeleder og hvilke samarbeidspartnere som er involvert
1. *Milepæler*

Beskriv milepælene i prosjektet og merk av hvilke av disse som er kritiske for gjennomføringen. Alle bedriftene som må innhente kapital i løpet av prosjektperioden for å kunne gjennomføre prosjektet skal legge inn 1-2 ekstra milepæler knyttet til denne aktiviteten. Milepælene skal nummereres slik at det fremkommer tydelig hvilken arbeidspakke de er koblet til.

1. *Plan for demonstrasjon og pilotering av innovasjonen*

Beskriv hvilke planer som foreligger for piloteringen og demonstrasjon av innovasjonen. Hvor skal innovasjonen demonstreres, hvordan skal den demonstreres og hvilke partnere er involvert? Beskriv hvordan dere skal oppnå en demonstrasjon under reelle betingelser, alternativt beskriv under hvilke betingelser demonstrasjonen vil kunne gjennomføres.

1. *Risikohåndtering*

Fyll ut tabell 1 for å beskrive de viktigste risiko i prosjektet og planer for håndtering av disse.

Tabell 1: Risikohåndtering for prosjektet (Stryk eller tilføy linjer etter behov)

|  |  |  |
| --- | --- | --- |
| Beskrivelse av risiko  | Sannsynlighet  | Håndtering av risiko  |
|  |  |  |
|  |  |  |

## Prosjektpartnere som utfører og/eller finansierer FoU-aktiviteter

Alle navn på virksomhetene/organisasjonene og personer som nevnes under dette punktet skal også legges i listen over prosjektdeltakere i søknadsskjemaet.

Gi en oversikt over virksomhetene/organisasjonene som skal delta i prosjektet, og beskriv kort deres rolle og interesser i prosjektet. Ta med alle prosjektpartnere som vil utføre og/eller finansiere FoU-oppgavene. (Merk: Det er bare de partnerne som involveres i FoU-aktivitetene som dere skal beskrive i dette avsnittet. Eventuelle andre aktører som bare skal bidra i implementeringen av FoU-resultatene skal dere utdype i punkt 2.4 under "Virkninger og effekter".)

Gruppér og beskriv prosjektdeltagerne slik:

1. *Samarbeidspartnerne (B1, B2, osv.)*

Bedrifter i Norge som skal bidra med egenfinansiering og utnytte resultatene til verdiskaping. Merk at vi regner offentlige foretak med industriell eller forretningsmessig virksomhet som bedrifter. For hver samarbeidspartner skal dere kort formulere bedriftens rolle i FoU-prosjektet.

1. *FoU-leverandører (F1, F2, osv.)*

Bedrifter eller organisasjoner som skal levere en FoU-tjeneste inn i prosjektet. For hver FoU-leverandør skal dere gi en kort, faglig begrunnelse for deres medvirkning i prosjektet.

1. *Andre prosjektpartnere (O1, O2, osv.)*

Dersom andre interessenter, for eksempel enheter i offentlig sektor som ikke er foretak, eller bedrifter i utlandet, vil delta i prosjektet, skal dere omtale det her. For hver slik partner skal dere kort beskrive hvordan de deltar i prosjektet og begrunne hvorfor de er med. Dersom disse partnerne skal utføre FoU-arbeid, må dere forklare hvordan de skal finansiere denne innsatsen; som egenfinansiert innsats eller finansiering fra andre prosjektpartnere. For at vi skal kunne vurdere om involvering av offentlige etater og enheter i offentlig sektor medfører indirekte statsstøtte, må deres rolle og finansiering av egne aktiviteter komme tydelig frem.

Tabell 2: Rollefordeling (Stryk eller tilføy linjer etter behov)

|  |  |  |  |
| --- | --- | --- | --- |
| ***Partner*** | ***Navn på prosjektpartner*** | ***Ansvarlig for hovedaktivitet:*** | ***Deltar også i hovedaktivitet:*** |
| B1 |  | (f.eks. H1, H2) | (f.eks. H3, H4) |
| B2 |  |  |  |
| … |  |  |  |
| F1 |  |  |  |
| F2 |  |  |  |
| … |  |  |  |
| O1 |  |  |  |
| … |  |  |  |

## Annet samarbeid

Dersom prosjektet samarbeider med andre aktører enn dem som er omtalt under 3.2, skal dere kort beskrive dette her. Planlagt kontakt med andre nasjonale prosjekter eller koblinger til internasjonale samarbeidsordninger kan dere også nevne her. Beskriv hvilke vurderinger som er gjort om behov for internasjonalt samarbeid.

Hvis prosjektet benytter underleverandører utover faglig bistand fra FoU-leverandører nevnt under 3.2 b), gir dere nærmere opplysninger i dette punktet. En underleverandør er en aktør som leverer varer og/eller utfører tjenester i prosjektet på oppdrag fra prosjektansvarlig og/eller eventuelle samarbeidspartnere, og som ikke er samarbeidspartner eller FoU-leverandør.

## Organisering og styring

Beskriv hvordan dere skal organisere og styre prosjektet, og forklar hvordan dette passer til FoU-prosjektets mål og oppgaver. Begrunn valg av prosjektleder.

## Budsjett og finansieringsplan

Alle budsjettabellene ligger i søknadsskjemaet og det er viktig at det er en tydelig kobling mellom det som står i prosjektbeskrivelsen og det som er listet i tabellene i søknadsskjema.

*Finansiering*Dere skal utdype om egenfinansieringen skal bestå av egne midler eller om det vil være behov for investormidler for å gjennomføre prosjektet på en god måte. Her kan dere også gjerne kommentere tabellene "Finansieringsplan" og "Finansiering pr. prosjektpartner" i søknadsskjemaet.

Husk at Forskningsrådets støtte til Demonstrasjonsprosjekt i næringslivet gis med hjemmel i Statsstøtteregelverket. Vi forutsetter at samarbeidspartnerne i prosjektet bidrar til finansieringen av prosjektet ved selv å dekke en andel av prosjektkostnadene. Vær oppmerksom på følgende:

* En samarbeidspartner i prosjektet kan ikke være FoU-leverandør i prosjektet – eller omvendt.
* Eventuell kontantfinansiering fra andre i offentlig sektor vil bli betraktet som offentlig støtte, ref. "Andre offentlige midler" i tabellen "Finansieringsplan" i søknadsskjemaet.
* Maksimal støtte til prosjektet er summen av hva de enkelte samarbeidspartnerne kan få i støtte.

# Øvrige opplysninger

## Kjønnsbalanse

Beskriv hvordan dette prosjektet støtter Forskningsrådets policy om kjønnsbalanse i forskning og innovasjon, og bidrar til økt rekruttering av kvinner til forskning i næringslivet.

## Relevans

Beskriv relevans opp mot det/de tematiske området/-ene som dere mener søknaden hører inn under. Beskriv i hvilken grad støtten fra Forskningsrådet bidrar til aktiviteter eller innsats som ellers ikke ville vært mulig å gjennomføre.

## Utlysningsspesifikke tilleggsopplysninger

Dersom det er noe annet av relevans for søknadsbehandlingen, kan dette beskrives her.

## Litteraturliste